text: Rosborg Gymnasium er årets kvalitetsskole
  20 februar 2012 kl. 11.43
  Eleverne synes godt om trivslen og undervisningen på Rosborg Gymnasium & HF. I de årlige elevtrivsels-undersøgelser får skolen topkarakterer af eleverne.
  Den 27. februar modtager skolen prisen som årets kvalitetsskole 2012 fra internetsiden Uddannelsesbenchmark.dk.
  - Eleverne oplever, at de på Rosborg bliver modtaget og behandlet med respekt og anerkendelse. Det sociale går hånd i hånd med lærernes empati og solide viden og erfaring, understreger uddannelsesleder Jette Nørgaard, der er ansvarlig for kvalitetsarbejdet til Vejle Amts Folkeblad.
  Heidi fra 3X er enig:
  - Her er der både plads til at lære noget og til at have det sjovt. Der er et fantastisk sammenhold, og de tre år går alt for hurtigt.
  